હરીફો, વિરોધીઓ અને સ્પર્ધકોના શબ્દભંડોળ શાંત/યોગ્ય ભાષાનો ઉપયોગ થાય તેની પ્રેરણા રાજકીય નેતાઓએ પુરી પાડવી જોઈએ. ભાજપની “કોંગ્રેસ મુકત ભારત” અથવા કોંગ્રેસની રાજકીય અસ્તિત્વ નાબૂદી આવા શબ્દભંડોળ માટે સુસંગતતા નથી. આવા સૂત્રોથી ભાજપના રાજકીય વિરોધીઓની દુશ્મન તરીકેની છબી બને છે. આ છબી ભાજપના નેતાઓને પૌરૂષીય, લશ્કરી ભાષાનો ઉપયોગ કરવાની પ્રેરક બને છે. તાજેતરના કર્ણાટક પ્રચાર અભિયાનમાં, કેટલાક અગ્રણી ભાજપ નેતાઓએ બે પદ્ધતિઓનો ઉપયોગ કર્યો હતો, એક જલદ અને બીજી પૌરૂષીય કે સૈન્યવાદી. જલદ ભાષાના ઉપયોગમાં વિરોધ પક્ષના નેતાઓ, ખાસ કરીને કૉંગ્રેસના નેતાઓ પર વ્યક્તિગત હુમલાઓનો સમાવેશ થાય છે. સૈન્યવાદી ભાષણોમાં રાજકીય દુશ્મન કોંગ્રેસનો નાશ કરવાનો હેતુ છે. તેનો ઉપયોગ કોંગ્રેસ સામે ભાજપના વડા અમિત શાહ દ્વારા કરવામાં આવ્યો હતો. વાસ્તવમાં, ભાજપની પ્રમુખ ઇચ્છા કોઈપણ વિરોધપક્ષ વગરના શાસક પક્ષ બનવાની છે. કમનસીબે ભાજપના આવા નેતાઓ માટે, લોકશાહીનો તર્ક અને રાજકીય રીતે યોગ્ય નિર્ણયો લેવાની નૈતિક ક્ષમતા ધરાવતા મતદારોની અસરકારક સંખ્યાને સ્પષ્ટ બહુમત મેળવવા માટે પોતાના પક્ષ તરફ વાળે છે. ઉત્તર-પૂર્વના મેઘાલય અને મણિપુર અને પશ્ચિમ અને દક્ષિણ ભારતના ગોવા અને કર્ણાટકમાં આમ જ થયુ છે.